**Zápisnica č. 5/2025**

**zo zasadnutia správnej rady Historického ústavu SAV, v. v. i. dňa 11. decembra 2025**

Prítomní: P. Bystrický, D. Duchoňová, M. Hanula, S. Michálek, D. Segeš

Zasadnutie otvoril predseda Správnej rady Historického ústavu SAV, v. v. i. (ďalej aj správna rada) S. Michálek. Prerokované boli nasledovné body programu, ktorý prítomní členovia správnej rady Historického ústavu SAV, v. v. i. (ďalej aj ústav, organizácia) jednomyseľne schválili:

**1.** **Návrh na rozdelenie hospodárskeho výsledku**

Predseda správnej rady informoval o návrhu na rozdelenie hospodárskeho výsledku organizácie za rok 2024. Materiál vypracovaný hlavnou ekonómkou organizácie M. Zvalovou dostali členovia správnej rady pred zasadnutím na svoje e-mailové adresy. Výsledok hospodárenia za účtovné obdobie od 1. januára 2024 do 31. decembra 2024 tvorili výnosy v čiastke 3 343 725,08 EUR a náklady v čiastke 3 328 786,47 EUR, **hospodársky výsledok bol zisk** v čiastke **14 938,61 EUR**. Predseda správnej rady navrhol, aby hospodársky výsledok za rok 2024 bol preúčtovaný na účet 428 – nevysporiadaný výsledok hospodárenia minulých rokov v súlade s Opatrením Ministerstva financií, ktorým sa ustanovujú podrobnosti o postupoch účtovania a rámcovej účtovej osnove pre rozpočtové organizácie, príspevkové organizácie, štátne fondy, obce a vyššie územné celky. Prítomní členovia správnej rady následne pristúpili k hlasovaniu o návrhu.

Hlasovanie

Počet prítomných: 5

Počet hlasov za: 5

Počet hlasov proti: 0

Počet členov, ktorí sa zdržali: 0

Predseda správnej rady konštatoval, že správna rada prijala Návrh na rozdelenie hospodárskeho výsledku organizácie za rok 2024.

**2. Návrh na vyhlásenie majetku za trvalo nepotrebný**

Správna rada prerokovala zoznam majetku navrhnutého za trvalo nepotrebný (Príloha č. 1 vyradenie). Dozorná rada návrh schválila na svojom zasadnutí 5. 12. 2025. Prítomní členovia správnej rady následne pristúpili k hlasovaniu o návrhu.

Hlasovanie

Počet prítomných: 5

Počet hlasov za: 5

Počet hlasov proti: 0

Počet členov, ktorí sa zdržali: 0

Predseda správnej rady konštatoval, že správna rada prijala Návrh na vyhlásenie majetku za trvalo nepotrebný.

**3. Schválenie interných smerníc podľa opatrenia predsedníctva SAV**

Na základe odporúčaní z prílohy k Opatreniu predsedu SAV č. 06313/2025 zo dňa 24. 11. 2025 oboznámil predseda správnej rady prítomných členov so súborom odporúčaných smerníc a predpisov pre verejné výskumné inštitúcie. Predseda správnej rady následne poveril členov správnej rady vypracovaním odporúčaných smerníc v termíne do 15. 1. 2026.

Podpredseda správnej rady M. Hanula dôrazne navrhol na základe odporúčaní Predsedníctva SAV zriadiť etickú komisiu organizácie, ktorej členmi by boli pracovníci ústavu A. Hudek, B. Buzássyová a T. Homoľa. Zároveň odporúčal zriadiť komisiu pre hodnotenie vedecko-výskumnej činnosti pracovníkov, ktorej členmi by sa stali vedúci oddelení organizácie a delegovaný člen zamestnaneckej rady inštitúcie.

**4. Personálne otázky organizácie a informácia o spájaní ústavov**

Predseda správnej rady informoval o neformálnych rokovaniach o vytvorení možných centier v rámci III. oddelenia SAV s podpredsedníčkou III. oddelenia dňa 25. 11. 2025. Zároveň informoval o prebiehajúcom procese prijatia vybraných vedeckých pracovníkov Ústavu politických vied SAV, v. v. i. do zamestnaneckého pomeru v organizácii. Proces by sa mal zavŕšiť k 1. 6. 2026.

**5. Stav rozpočtu organizácie a informácia o čerpaní projektu za rok 2025**

Predseda správnej rady informoval o stave rozpočtu a čerpaní projektových finančných prostriedkov organizácie. Finančné prostriedky ústavu budú čerpané v zmysle zákonov v stanovenom termíne.

**6. Rôzne**

Predseda správnej rady informoval o rokovaní dozornej rady organizácie, ktoré sa konalo 5. 12. 2025. Členovia dozornej rady prejavili spokojnosť s činnosťou vedenia ústavu a výsledkami vedecko-výskumnej činnosti. Končiaci predseda dozornej rady M. Radvanský poďakoval za spoluprácu a zaželal ústavu veľa úspechov v budúcnosti.

Predsedajúci: S. Michálek, v. r.

Vypracoval: M. Hanula, v. r.

Za správnosť: S. Michálek, v. r.

Príloha:

Príloha č. 1. vyradenie 23.10.2025